วันนี้ไปหาห้องฉุนเฉินมาเนื่องจากก้างปลาทูไปติดคอ และอยู่ลึกมาก และตอนที่ไปเย็นมากแล้ว เครื่องมือไม่พร้อม หมจึงนัดมาวันพรุ่งนี่ และให้ยาLidocaine มา มีลักษณะเป็นเจล ลืมถามห้องยาว่าใช้ยังไง กลืนยาจะมีผลอะไรรึป้าว และยานี่มีผลข้างเคียงอะไรกับการทำงานมั้ย ตอนนี้เข้ากะกลางคืน ทำอยู่กับเลื้อย
สวัสดีค่ะ ยาตัวดังกล่าวมาคือยา Lidocaine นั้นเป็นยาชาเฉพาะที่ชนิดหนึ่ง ซึ่งยาชาเป็นยาที่ใช้ระงับความรู้สึกเฉพาะที่ด้วยการฉีดยา พ่นยา หรือทายาชาในบริเวณนั้น โดยจะต้องใช้ยาตามชนิด ปริมาณ และวิธีการตามที่แพทย์หรือเภสัชกรผู้จ่ายยาระบุเท่านั้น เพื่อไม่ให้เกิดผลข้างเคียงจากการใช้ยาชาเกินขนาดการใช้ยาลิโดเคนในรูปแบบเจล (Lidocaine Gel) รักษาแผลในปาก หรืออาการเจ็บคอ โดยใช้ทาเฉพาะที่บริเวณลำคอที่รู้สึกเจ็บ แต่หากแผลอยู่ลึกมาก มือลงไปไม่ถึง ก็อาจจะเป็นข้อจำกัดในการใช้ยาดังกล่าว ซึ่งถ้าแผลอยู่ลึก อาจจะต้องใช้เป็นรูปแบบน้ำหรือสเปรย์เพื่อพ่นเข้าไปในลำคอหรือโพรงจมูกแทน ควรแจ้งแพทย์ที่ดูแลให้ทราบในครั้งต่อไป การกลืนยาเข้าไปเล็กน้อยไม่ได้มีอันตรายอะไร แต่หากใช้มากจนเกินไป อาจจะทำให้ง่วงซึม เวียนศีรษะ ความดันโลหิตต่ำขึ้นมาได้ ดังนั้นแนะนำใช้ในปริมาณที่พอดี และทาเฉพาะที่เท่านั้นค่ะ